  Туспуктэм: vk.com (Ярослав Семёнов) Майя Бывальцева Удмуртиысь поисково-спасательной ёзэслэн командаез Приволжск федерал окугысь ӧнерлыко спасательёслэн многоборьея нырысетӥ усьтэм ӵошатсконъёсазы зарни басьтӥз. Со сярысь улосвыл кивалтэтлэн тӧроез Ярослав Семёнов «ВКонатке» мерлыко вотэсысь бамаз ивортӥз. Сизьым командаос куинь нунал ӵоже эскеронъёсты ортчизы. Нырысетӥ люкетаз нюлэскын йыромем муртэ утчазы, шугдӟонэ шедем адямиез пӧртэм интыетӥ нуизы, навесной переправа радъязы. Кыкетӥ люкетэз ву вылын ортчиз. Спастельёс ву улысь но выем автомобильысь адямиосты утчазы но поттӥзы, ӵыпетысь пилиськемзэ тупатъязы, ярдур куашкан дыръя юрттэт сётон ужрадъёсты радъязы, водолаздной медициная тодон-валанъёссэс возьматӥзы. Куинетӥ люкетаз сюрес вылын шудтэм учыр луонлэсь бервылзэ утялӥзы, куашкам улэ шедемъёслы юрттӥзы, промышленной альпинизмъя быгатонлыкъёссэс кутӥзы. Вань люкетъёсын асьме спасательёс устоосыз вал. Ватсалом, ӵошастконъёс Мордовиын ортчизы. Тегъёс: спасательёс Удмуртия ӵошатсконъёс ПФО  